Source: https://www.riigiteataja.ee/akt/13288527
Timestamp: 2019-02-19 11:27:28+00:00
Document Index: 2209299

Matched Legal Cases: ['§ 1', '§ 8', '§ 10', '§ 43', '§ 10', '§ 1', '§ 8', '§ 10']

Keskkonnateabe Keskuse põhimäärus – Riigi Teataja
Keskkonnateabe Keskuse põhimäärus
Keskkonnateabe Keskuse põhimäärus - sisukord
§ 1 Keskkonnateabe Keskuse staatus
§ 8 Peadirektori ja peadirektori asetäitjate ülesanded
§ 10 Keskkonnaministri määruste kehtetuks tunnistamine
RTL 2010, 13, 241
Vastu võetud 16.03.2010 nr 3
Määrus kehtestatakse «Vabariigi Valitsuse seaduse» § 43 lõike 5 alusel ning kooskõlas Vabariigi Valitsuse 10. detsembri 2009. a määruse nr 186 «Keskkonnaministeeriumi põhimäärus» § 10 punktiga 18.
§ 1. Keskkonnateabe Keskuse staatus
(1) Keskkonnateabe Keskus (edaspidi keskus) on Keskkonnaministeeriumi hallatav riigiasutus.
(1) Keskusel on oma eelarve ja arvelduskontod Riigikassa kontsernikonto koosseisus. Keskuse eelarve kinnitab, muudab ja eelarve täitmist kontrollib keskkonnaminister.
(2) Keskusel on sõõrikujuline pitsat, mille keskel on väikese riigivapi kujutis. Sõõri ülemist äärt mööda on sõnad «Keskkonnateabe Keskus».
Keskuse postiaadressid on Mustamäe tee 33, 10616 Tallinn ja Rõõmu tee 2, 51013 Tartu.
Keskuse kõrgemalseisvaks valitsusasutuseks on Keskkonnaministeerium, mis suunab ja koordineerib keskuse tegevust. Teenistuslikku järelevalvet keskuse tegevuse seaduslikkuse üle ja otstarbekuse üle teostab keskkonnaminister.
Keskuse tegevusvaldkond on asjakohaste, usaldusväärsete ja võrreldavate andmete kogumine, töötlemine, analüüsimine, avalikustamine ja aruandluse esitamine Eesti keskkonnaseisundi ja seda mõjutavate tegurite kohta ning asjaomaste andmekogude pidamine.
1) keskkonnaalase teabevõrgustiku haldamine ja arendamine ning keskkonnaalase teabe kogumine, analüüsimine, töötlemine, avalikustamine ja hoidmine;
2) riikliku keskkonnaseire programmi täitmine oma pädevuse piires ning keskkonnaseire andmete koondamine, töötlemine, analüüsimine, avalikustamine ja hoidmine;
3) metsa ja metsasektori kohta andmete kogumine, analüüsimine ning hinnangute andmine;
4) riiklik metsade inventeerimine statistilisel valikmeetodil;
5) keskusele esitatavate andmete kvaliteedi kontrollimine oma pädevuse piires;
6) keskkonnaalaste rakendusuuringute ja katsetegevuse korraldamine;
7) keskkonnaalase andmevahetuse korraldamine rahvusvaheliste ja riigisiseste institutsioonidega ning aruannete esitamine rahvusvahelistele ja riigisisestele institutsioonidele;
8) andmekogude pidamine ja arendamine ning andmekogude kasutajate nõustamine ja kasutajatele tehnilise toe tagamine;
9) metsakorraldajatele katsetööde ja eksamite korraldamine ning metsakorraldustööde tegevusloa andmiseks vajalike tehniliste vahendite olemasolu hindamine;
10) metsakorraldustööde tegevuslubade andmine, pikendamine, peatamine ja kehtetuks tunnistamine;
11) osalemine rahvusvahelises koostöös ja rahvusvahelistes projektides oma pädevuse piires;
12) keskkonnaprojektide elluviimise korraldamine ja projektide elluviimise üle järelevalve teostamine oma pädevuse piires;
13) Euroopa Keskkonnaagentuuri riikliku kontaktisiku ülesannete täitmine;
14) õigusaktidega pandud muude ülesannete täitmine.
(1) Keskust esindab ja selle tööd juhib keskuse peadirektor, kellega sõlmib, muudab ja lõpetab töölepingu keskkonnaminister Keskkonnaministeeriumi kantsleri ettepanekul. Peadirektori äraolekul asendab teda üks peadirektori asetäitjatest.
(2) Keskuse peadirektoril on kaks asetäitjat, kes alluvad vahetult peadirektorile. Peadirektori asetäitja pädevusvaldkonnad, täpsed ülesanded, õigused ja vastutus ning peadirektori asetäitjale alluvad osakonnad sätestatakse peadirektori asetäitja ametijuhendis.
(3) Osakonda juhib osakonnajuhataja, kes allub vahetult peadirektorile või peadirektori asetäitjale. Osakonnajuhataja ülesanded, õigused ja vastutus sätestatakse osakonnajuhataja ametijuhendis.
§ 8. Peadirektori ja peadirektori asetäitjate ülesanded
(1) Keskuse peadirektor:
4) kinnitab keskuse tööplaanid ja -aruanded, struktuuriüksuste põhimäärused, töötajate ametijuhendid ning teised asutuse sisemist töökorraldust reguleerivad dokumendid;
6) korraldab keskuse tegevusega seotud õigusaktide eelnõude kavandite koostamist ja edastab vastavad ettepanekud Keskkonnaministeeriumile;
14) teostab teenistuslikku järelevalvet keskuse töötajate toimingute üle ning kohaldab ergutusi ja määrab hoiatusi;
15) korraldab keskuse siseauditialast tööd;
16) täidab muid ülesandeid, mis on antud õigusaktiga või keskkonnaministri või tema poolt volitatud isiku poolt.
(2) Keskuse peadirektori asetäitjad:
1) osalevad keskuse juhtimises;
2) planeerivad ja juhivad antud volituste piires osakondade tegevust osakonnajuhatajate kaudu ja vastutavad osakondadele pandud ülesannete täitmise eest;
3) teostavad järelevalvet oma vastutusalas olevate osakondade tööülesannete täitmise üle;
4) täidavad muid ülesandeid, mis on antud keskuse peadirektori poolt.
(2) Keskuse struktuuri moodustavad osakonnad.
(3) Keskuse koosseisu kuuluvad haldusosakond, infosüsteemide osakond, jäätmeosakond, keskkonnaregistri osakond, looduskaitse osakond, metsakaitse osakond, metsakorralduse osakond, metsandusstatistika osakond, metsaregistri osakond, riikliku metsainventeerimise osakond, seireosakond, teabeosakond, ulukiseireosakond, veeosakond ja välisõhu osakond.
1) haldusosakonna põhiülesanne on korraldada keskuse valduses oleva riigivara haldamist ja majandamist, riigihankeid, keskkonnaprojektide elluviimist ja järelevalvet ning ohtlike jäätmete käitlusobjektide töö järelevalvet;
2) infosüsteemide osakonna põhiülesanne on korraldada keskuse infotehnoloogilist teenindamist ning hallata keskuse riist-, tark- ja võrguvara;
3) jäätmeosakonna põhiülesanne on pidada jäätmetekke ja -käitluse, ohtlike jäätmete ja riikidevahelise jäätmeveo saatekirjade ning polüklooritud bifenüüle ja polüklooritud terfenüüle sisaldavate seadmete arvestust, pidada ja arendada pakendi- ja probleemtoodete registrit ning nõustada eelnimetatud andmekogu kasutajaid;
4) keskkonnaregistri osakonna põhiülesanne on pidada ja arendada keskkonnaregistrit ning nõustada eelnimetatud andmekogu kasutajaid;
5) looduskaitse osakonna põhiülesanne on hallata loodusteabe andmevõrku, pidada kaitstavate loodusobjektide ja loodusväärtuste arvestust ning töödelda ja analüüsida loodusteavet;
6) metsakaitse osakonna põhiülesanne on täita riikliku keskkonnaseire programmi metsaseire alamprogrammi ja kavandada meetmeid metsakahjustuste vältimiseks või piiramiseks;
7) metsakorralduse osakonna põhiülesanne on korraldada metsakorraldaja tunnistuste ja metsakorraldustööde tegevuslubade andmist, kontrollida metsainventeerimise kvaliteeti, korraldada jahimaade korraldustöid ning koostada jahimaakorralduskavasid;
8) metsandusstatistika osakonna põhiülesanne on koguda ja analüüsida metsandusstatistilist teavet;
9) metsaregistri osakonna põhiülesanne on pidada ja arendada metsaressursi arvestuse riiklikku registrit ja sellel tuginevaid andmekogusid ning nõustada eelnimetatud andmekogude kasutajaid;
10) riikliku metsainventeerimise osakonna põhiülesanne on korraldada metsa inventeerimist statistilisel valikmeetodil ja analüüsida inventeerimisel kogutud teavet;
11) seireosakonna põhiülesanne on täita riiklikku keskkonnaseire programmi ning pidada ja arendada keskkonnaregistri ja selle sidussüsteemide keskkonnaseire andmestikku koondavat osa;
12) teabeosakonna põhiülesanne on korraldada keskuse välis- ja sisekommunikatsioonialast tegevust, koordineerida keskkonnateabe avalikustamist ning täita EMASi (keskkonnajuhtimis- ja auditeerimissüsteem) ning Euroopa Liidu ökomärgise pädeva asutuse ülesandeid;
13) ulukiseireosakonna põhiülesanne on korraldada ulukiasurkondade ja ulukikahjustuste seiret ja uuringuid, hinnata ulukiasurkondade seisundit, kavandada meetmeid ja nõustada ulukiasurkondade kasutamise, kaitse, kahjustuste vältimise ja piiramise küsimustes, pidada ja arendada jahiulukite seire ja jahindusstatistika alast andmekogu ning nõustada eelnimetatud andmekogu kasutajaid;
14) veeosakonna põhiülesanne on pidada arvestust veekeskkonna seisundi ja veekasutuse kohta punktkoormuse, hajukoormuse, veehaarete, veevõtu, veekogude hüdromorfoloogiliste muutuste, vee vooluhulkade reguleerimise ja veekasutuse majanduslike mõjude osas ning nõustada eelnimetatud valdkondade andmekogude kasutajaid;
15) välisõhu osakonna põhiülesanne on pidada välisõhku eralduvate saasteainete heitkoguste arvestust, pidada ja arendada kütuseseire andmebaasi ning nõustada eelnimetatud andmekogu kasutajaid.
§ 10. Keskkonnaministri määruste kehtetuks tunnistamine
(1) Keskkonnaministri 23. detsembri 2003. a määrus nr 88 «Keskkonnaministeeriumi Info- ja Tehnokeskuse põhimäärus» tunnistatakse kehtetuks.
(2) Keskkonnaministri 19. jaanuari 2009. a määrus nr 4 «Metsakaitse- ja Metsauuenduskeskuse põhimäärus» tunnistatakse kehtetuks.
Käesolev määrus jõustub 1. aprillil 2010. aastal.